Document ID: /roh_data/filtered/fineweb-2-filterrobots_roh.jsonl.gz/28188

Glogn 19, p 40ss (Detgas e praulas propi da Medel)
Giu Cuflons sper la punt, gest avon che la via vedra dat ensi encunter Mumpé-Medel, sesanfla in crap, ch’ ei nuota aparti gronds ni schiglioc zatgei ord ils auters. Cura ch’ils da Medel, e mo cu lezs mavan anen ed anora, dev’ei da quels e da quellas ch’eran naschi las Quatertempras, che vesevan a saltond sin quei crap las strias, entochen 34 pèra. D’ enconuscher erien ei buc, mo ei eri da quellas denteren che vevien in ir e demanar exact sco certinas da Medel. Ina ga hagi in mat da Mutschnengia cartiu da haver fastisau leu sia muronza. El laghegia e tila in pleder vi sil crap ellas combas a quella e prendei mira! Gl’auter di mava sia biala zoppa. Cun quella hagi el denton mai pli fatg frina!